તલવારથી થયેલા હુમલામાં કોંગ્રેસના કાર્યકર યોગેશ બાંભણિયાના હાથનો પંજો કપાઈ જઈ જુદો થઈ ગયો હતો જ્યારે ભીખાભાઈ નામના કાર્યકરને માથાના ભાગે ગંભીર ઈજા થઈ હતી. અા ઉપરાંત એકબીજા પર થયેલા હુમલામાં ઓછામાં ઓછા દસ કાર્યકરોને નાની મોટી ઈજાઓ થવાથી તમામને સારવાર માટે ખસેડવામાં અાવ્યા હતા. ઊનામાં બનેલા અથડામણના અા બનાવના કારણે ભારે ભયનો માહોલ સર્જાયો હતો અને રાતભર સ્થિતિ અજંપાભરી રહી હતી. પોલીસે સમગ્ર ટાઉનમાં બંદોબસ્ત ગોઠવી પેટ્રોલિંગ જારી રાખ્યું છે.